Lim Yew Hock

**Lim Yew Hock** (, pinyin: *Lín Yǒufú*; Singapur, 15. listopada 1914. – Džeda, 30. studenog 1984.), singapurski i malezijski političar i diplomat. Od 1956. do 1959. godine bio je drugi i posljednji glavni ministar Singapura. Ranije je bio zastupnik i u Zakonodavnom vijeću i u Zakonodavnoj skupštini Singapura, a od 1959. do 1963. godine bio je *de facto* vođa oporbe u skupštini. Nakon što se singapur formalno odvojio od Malezije 1965. godine, Lim se distancirao od singapurske politike i preselio u Maleziju. 

## Biografija

Rođen je 1914. godine u tadašnjim Tjesnačkim naseljima u obitelji kineskog porijekla. Školovao se na Rafflesovom institutu, a prije ulaska u politiku po završeku Drugog svjetskog rata, radio je kao službenik. Godine 1947. pridružio se Progresivnoj stranci, ali je već 1949. godine zajedno s Davidom Marshallom osnovao Radnički front. Reformom kolonijalnog ustava 1955. godine, osnovana je Zakonodavna skupština, a na prvim izborima za novo zakonodavno tijelo Radnički front uvjerljivo je pobijedio. Marshall je postao glavni ministar, dok je Lim postao njegov zamjenik te Ministar rada i socijalne skrbi. 

Nakon što je Marshallova delegacija 1956. odbijena u Londonu s idejom o nezavisnosti Singapura, Marshall je podnio ostavku, a Lim je postao novi glavni ministar. Želeći steći simpatije Britanaca, Lim je zauzeo čvrst stav protiv ljevičara i komunista, što je uključivalo hapšenja studenata i profesora iz kineskih škola koji su optuženi da su bili komunistički simpatizeri. Predvodio je višestranačku delegaciju koja je 1959. godine dogovorila promjene ustava koje su u konačici dovele do gotovo potpune autonomije Singapura. Ipak, njegove su ga odluke potpuno udaljile od brojne kineske populacije u Singapuru i dovele su do pada popularnosti njegove vlade, što je ojačalo Stranku narodne akcije, koju je predvodio Lee Kuan Yew. 

Na općim izborima 1959. godine, Limova novoosnovana stranka, Singapurski narodni savez, doživjela je poraz od Stranke narodne akcije, tako da je Lim dao ostavku na mjesto glavnog ministra. Ostao je u skupštini do 1963. godine, ali njegova je uloga postajala sve manja. Tijekom 1961. godine imao je tešku prometnu nesreću; iako se oporavio, imao je povremenih zdravstvenih problema u narednim godinama. Kasnije, malezijski premijer Tunku Abdul Rahman imenovao ga je visokim povjerenikom Malezije u Australiji. 

Dana 11. lipnja 1966. godine, Lim je iznenada nestao; dva mjeseca ranije bio je na liječenju. Nitko u tom trenutku nije znao njegovu lokaciju, a postojale su teorije da je bio u društvu devetnaestogodišnje striptizete Sandre Nelson iz Sydneyja, s kojom je navodno imao izvanbračnu aferu, iako su i on i ona to demantirali. Australska policija pokrenula je potragu za Limom, ali bez uspjeha. Nakon devet dana, točnije 19. lipnja 1966. godine, hotelijer Vincent Laus dovezao je Lima natrag u Canberru u vrlo lošem psihičkom stanju. Laus je rekao da je našao Lima na ulici u Sydneyju u lošem stanju kako povraća; odveo ga je kod sebe da se oporavi, a tek je tada shvatio da je Lim muškarac koji je nestao nekoliko dana ranije. Mediji su izrazili sumnju u Lausovu priču jer je bilo sumnjivo zašto je Lausu trebalo nekoliko dana da shvati tko je Lim i zašto ga nije predao policiji nego ga je sam odvezao u Canberru. Malezijska vlada odbila je komentirati incident, a Laus je službeno opisan kao "dobri Samaritanac". 

Lim se u srpnju 1966. godine vratio u Kuala Lumpur u pratnji obitelji. Prije incidenta, trebao je dobiti mjesto malezijskog ambasadora u Italiji, ali je kasnije dobio samo službeničko mjesto u Ministarstvu vanjskih poslova. Godine 1968. dao je ostavku u Ministarstvu, a nešto kasnije, vlada je opozvala počasnu titulu koju mu je bila dodijelila. Njegov nestanak i danas je nerazjašnjen misterij, iako je Lim u službenoj autobiografiji (objavljenoj 1986.) tvrdio da je svojevoljno nestao jer mu je brak sa suprugom Chijom Kim Neo, s kojom je imao petoro djece, bio pred raspadom. Brak mu se doista raspao 1968. godine, nakon čega je odlučio preseliti se u Meku, gdje se preobratio na islam i uzeo novo ime, **Hadži Omar Lim Yew Hock**. Kasnije se preselio u Džedu, gdje je i umro 1984. godine.

## Reference

## Literatura
### Engleska

* "MARSHALL NAMES HIS MEN ", *The Straits Times*, 7 April 1955, p.&nbsp;1.
* "DOCKS BOSS SIGNS THE AGREEMENT", *The Straits Times*, 7 July 1955, p.&nbsp;7.
* "CITY COUNCIL WORKERS TO STRIKE ", *The Straits Times*, 15 August 1955, p.&nbsp;1.
* "GOVT. ASK ILO AID ON LABOUR TROUBLES", *The Straits Times*, 31 August 1955, p.&nbsp;5.
* "Hotel strike inquiry", *The Straits Times*, 7 October 1955, p.&nbsp;1.
* "STC strike: Mr. Lim has a plan", *The Straits Times*, 28 December 1955, p.&nbsp;1.
* "THE NEW CABINET WITH SIR ROBERT", *The Straits Times*, 9 June 1956, p.&nbsp;1.
* "Assembly Debates Bust-the-Gangs Bill", *The Straits Times*, 14 August 1958, p.&nbsp;2.
* "The Peoples' Alliance", *The Straits Times*, 12 November 1958, p.&nbsp;6.
* "FRANCIS THOMAS RESIGNS", *The Straits Times*, 1 February 1959, p.&nbsp;1.
* "Chew Resigns", *The Straits Times*, 4 March 1959, p.&nbsp;1.
* "A busy day for Lim", *The Straits Times*, 7 March 1959, p.&nbsp;1.
* "'NO' TO NANYANG DEGREES", *The Straits Times*, 23 June 1959, p.&nbsp;1.
* "Tengku takes the pulse of Tun Lim Yew Hock", *The Straits Times*, 27 September 1961, p.&nbsp;7.
* 
* "The Diplomat & the Samaritan", *Time Magazine*, 1 July 1966.
* "Sandra: I'm ready to send a bundle of photos", *The Straits Times*, 24 August 1966, p.&nbsp;11.
* 
* "TUN LIM: I HAVE QUIT FOREIGN MINISTRY", *The Straits Times*, 7 November 1968, p.&nbsp;11.
* "I knew it was coming says Yew Hock", The Straits Times, 30 November 1968, p.&nbsp;1.
* YEO, Kim-wah, *[https://books.google.com/books?id=YsyvwJAsAmsC&dq Political Development of Singapore, 1945–1955] *. Singapore: Singapore University Press, 1973.
* "Lim Yew Hock dies in Jeddah", *The Straits Times*, 1 December 1984, p.&nbsp;1.
* "Man who thumped the Reds", *The Straits Times*, 1 December 1984, p.&nbsp;14.
* Lim, Yew Hock, *Reflections*. Kuala Lumpur: Pustaka Antara, 1986. 
* "1956 - Student Riots", *Headlines, Lifelines*, 1999.
* Wong, Ting-hong, "State Formation, Hegemony, and Nanyang University in Singapore, 1953 to 1965", *Formosan Education and Society*, 1, 59–87, 2000, pp.&nbsp;59–85.
* Wong, Ting-hong, *[https://books.google.com/books?id=IK4dRVtuINIC&vq Hegemonies Compared: State Formation and Chinese School Politics in Postwar Singapore and Hong Kong] *. Great Britain: Routledge, 2002. 
* Lau, Albert, "Lim Yew Hock", *Oxford Dictionary of National Biography*. Oxford University Press, 2004.
* Mukunthan, Michael, "Lim Yew Hock", *Singapore Infopedia*. National Library Board Singapore, 2004.
* Nor-Afidah, "Nanyang University", *Singapore Infopedia*. National Library Board Singapore, 2005.
* "11 April 1957: Britain agrees to Singapore self-rule ", *BBC On This Day 1950–2005*, 2005.
* Tan, Guan Heng, *[https://books.google.com/books?id=fQk_6OEgDmQC 100 Inspiring Rafflesians: 1823–2003] *. New Jersey : World Scientific, 2008. 
* Lee, Edwin, *[https://books.google.com/books?id=nSqXGSinwP4C Singapore: The Unexpected Nation] *. Singapore: Institute of Southeast Asian Studies, 2008. 
* Tan, Kevin, *[https://books.google.com/books?id=BH88kpvyrdYC Marshall of Singapore] *. Institute of Southeast Asian Studies, 2008. 
* Trocki, Carl A., *[https://books.google.com/books?id=VQyX-pExxvMC Paths Not Taken: Political Pluralism in Post-War Singapore] *. Singapore: NUS Press, 2008. 
* Ng, Tze Lin Tania, "Rendel Commission", *Singapore Infopedia*. National Library Board Singapore, 2009.
* Quah, Jon S. T., *[https://books.google.com/books?id=B5MZFR6qp8sC&dq Public Administration Singapore-Style] *. UK: Emerald Group Publishing, 2010. 
* "Singapore Legislative Assembly General Election - 1955", *Singapore Infopedia*. National Library Board Singapore, 2010.
* Sutherland, Duncan, "Sir Robert Black", *Singapore Infopedia*, 25 June 2010.
* Corfield, Justin, *[https://books.google.com/books?id=vhBMmG9yXgYC Historical Dictionary of Singapore] *. Singapore: Scarecrow Press, 2011.
* "A Forgotten Past – The Curious Case of Lim Yew Hock ", *Remember Singapore*, 13 November 2012.

### Kineska

* Lee, Kuan Yew, 李光耀40年政論選 &#91;*Lee Kuan Yew's Forty Years in Politics*&#93;. Taipei: Linking Publishing Company, 1994. 
* Lee, Kuan Yew, 李光耀回憶錄—風雨獨立路 &#91;''Memoirs of Lee Kuan Yew: The Ups and Downs to Independence''&#93;. Beijing: Foreign Language Press, September 1998. 
* "戰後馬來亞地區閩南人與華文教育之發展 &#91;Hokkiens and the Development of Chinese Education in Post-war Malaya&#93;", Xinjiapo Wenxian Guan (sginsight.com), 26 November 2006.
* "林有福是李光耀的上馬石 &#91;Lim Yew Hock, Source of Lee Kuan Yew's Rise in Power&#93;", Xinjiapo Wenxian Guan (sginsight.com), 3 April 2008.
* "南洋大學的歷史事略 &#91;History of Nanyang University&#93; ", Nanyang University Alumni Leisure Website (nandazhan.com), 13 September 2012.

## Vanjske veze
* Legislative Council election, 1951
* Legislative Assembly election, 1955
* Legislative Assembly election, 1959